 Àjẹ Ìwẹhìn Ló Ba Ẹlẹdẹ Jẹ  Ìkìlọ: Ẹ Jẹun Díẹ  Ẹ Kú Ọdún O, À Ṣèyí Ṣè Àmọdún O : Ni asiko ọdún, pataki, asiko ọdún iranti ọjọ ibi Jesu, bi oúnjẹ ti pọ tó fún ọpọlọpọ ti o wa ni Òkè-okun àti àwọn díẹ ni ilẹ aláwọ dúdú, bẹ ni o ṣọwọn tó fún ọpọlọpọ ni àgbáyé.Òwe Yorùbá ni, Ọkánjúwà-á bu òkèlè, ojú rẹ à lami.  Bi enia ò bá ni ọkánjúwà, á mọ irú òkèlè ti ó lè gba ọnà ọfun rẹ, ṣùgbọn ọkánjúwa á bu  lai ronu pe òkèlè ti ó ju ọnà ọfun lọ á fa ẹkún.  Òwe yi bá àwọn ti ó ṣe jura wọn lọ tàbi ki ó jẹ igbèsè lati ra ẹbùn, oúnjẹ ti wọn ò ni jẹ tán, aṣọ, bàtà àti oriṣiriṣi ti wọn ri ni ìpolówó lai mọ pé ọdún á ré kọjá.  Lẹhin ọdún, ọpọ a fi igbèsè bẹrẹ ọdún titun,  eyi a fa ìrora àti ọrọ ti ó ṣòro si ayé irú ẹni bẹ.Yorùbá ni Ájẹ ìwẹhìn ló ba Ẹlẹdẹ jẹ, nitori eyi ìkìlọ fún ẹyin ti ẹ ni ìfẹ àti gbé èdè àti àṣà Yorùbá lárugẹ, pe ki ẹ ṣe ohun gbogbo ni ìwọntúnwọnsì.Ẹ kú ọdún o, ọdún titun ti o ḿbọ lọnà á ya abo fún gbogbo wa. 